**Double Asteroid Redirection Test** (DART) oli Nasan avaruusluotain, joka tarkoituksella ohjattiin asteroidiin vuonna 2022. Tehtävän tavoitteen oli muuttaa asteroidin kiertorataa. Kohteena oli asteroidipari, jossa Dimorphos kiertää suurempaa Didymos-asteroidia. DARTin tehtävä oli törmätä Dimorphosiin ja hidastaa sitä, jolloin se putoaa alemmalle kiertoradalle, jonka se kiertää nopeammin.

Nasa kertoi tehtävän onnistuneen ja tämä oli ensimmäinen kerta, kun ihmiskunta pystyy muuttamaan taivaankappaleen liikettä tarkoituksellisesti.
Ennen törmäystä Dimorphosilta kului aikaa 11 tuntia ja 55 minuuttia kiertää Didymosin ympäri, mutta törmäyksen jälkeen aikaa kului 11 tuntia ja 23 minuuttia (kahden minuuttin virhemarginaalilla).
Dimorphos on läpimitaltaan noin 160 metriä ja Didymos 780 metriä. Asteroidipari on 11 miljoonan kilometrin päässä Maasta, jonne pääsyyn luotaimelta kului aikaa kymmenen kuukautta avaruudessa.

Itse luotain on 570 kilogramman laatikko, jossa on DRACO-instrumentti (Didymos Reconnaissance and Asteroid Camera for Optical navigation) navigaatioon ja SMART Nav (Small-body Maneuvering Autonomous Real Time Navigation) ohjausjärjestelmä. Instrumentit ohjasivat luotainta viimeiset 90 000 kilometriä kohteeseen. Luotaimen törmäysnopeus oli noin 22 530 km/h.

Törmäys tapahtui 26. syyskuuta 2022 kello 23:14 (GMT). DART laukaistiin 23. marraskuuta 2021 kello 6:20 (GMT) SpaceX:n Falcon 9 -raketilla Vandenbergin tukikohdasta Kaliforniasta. Luotain oli kooltaan 1,2 kertaa 1,3 kertaa 1,3 metriä, jossa oli kaksi aurinkopaneelia. Törmäyksen energia vastasi 4,8 TNT-tonnia.

Luotaimen DRACO on kapean kulman teleskooppi, jossa on CMOS-kuvakenno sekä kehittynyt kuvankäsittely päättelemään luotaimen sijaintia SMART Naville. SMART Nav käytti ohjuksiin suunniteltuja ohjausalgoritmeja. DRACO:n ottamat kuvat lähetettiin myös Maahan. Luotain käytti Nasan NEXT-C -ionipropulsiomoottoria. Luotain käytti Roll-Out Solar Array (ROSA) -aurinkopaneeleja, joita demonstroitiin Kansainvälisellä avaruusasemalla.

20. heinäkuuta 2023 törmäyksestä seuranneen pölypyrstön koko oli 10 000 kilometriä.

Viimeinen luotaimen lähettämä kokonainen kuva Dimorphoksesta 2 sekuntia ennen törmäystä. Etäisyys noin 12 kilomeriä, 1 pikseli on noin 3 cm.

Lähteet
-------

1. 1 2  NASA - NSSDCA - Spacecraft - Details *nssdc.gsfc.nasa.gov*. Viitattu 24.7.2023.
2. ↑  John Timmer: DART goes silent after hitting an asteroid *arstechnica.com*.  27.9.2022. Viitattu 8.11.2022. (englanniksi)
3. 1 2 3  John Timmer: DART mission successfully shifted its target’s orbit *arstechnica.com*.  12.10.2022. Viitattu 8.11.2022. (englanniksi)
4. 1 2  NASA Confirms DART Mission Impact Changed Asteroid’s Motion in Space *Nasa*.  11.10.2022. Viitattu 8.11.2022. (englanniksi)
5. 1 2 3 4 5  NASA’s DART Mission Hits Asteroid in First-Ever Planetary Defense Test *nasa.gov*.  27.9.2022. Viitattu 8.11.2022. (englanniksi)
6. ↑  Daisy Dobrijevic: NASA's DART asteroid-smashing mission: The ultimate guide *space.com*.  27.9.2022. Viitattu 8.11.2022. (englanniksi)
7. ↑  NASA - Deep Impact's Impactor *www.nasa.gov*.  Arkistoitu 23.6.2016. Viitattu 7.7.2023. (englanniksi)
8. ↑  Impactor Spacecraft *dart.jhuapl.edu*. Viitattu 8.11.2022. (englanniksi)
9. ↑  John Timmer: DART asteroid impact created a 10,000-kilometer debris field of boulders *Ars Technica*.  20.7.2023. Viitattu 21.7.2023. (englanniksi)

Aiheesta muualla
----------------

* Double Asteroid Redirection Test (DART) (englanniksi)
* Nyt se on virallista: Ihmiskunnalla valmiuksia puolustautua asteroideilta – DART-tehtävä oli jymymenestys